**ΕΝΟΤΗΤΑ 27**

**Το κίνημα στο Γουδί (1909)**

***Ποια ήταν τα  αίτια του κινήματος στο Γουδί (οικονομικά, κοινωνικά, πολιτικά);***

Α) Σοβαρά οικονομικά προβλήματα.

Β) Αδυναμία της πολιτικής ηγεσίας να διαχειριστεί αποτελεσματικά τις εθνικές διεκδικήσεις (πόλεμος του 1897) και αδράνεια μπροστά στις εξελίξεις (Μακεδονικός Αγώνας).

Γ) Πολιτική αστάθεια (κυβερνήσεις σύντομης θητείας).

Δ) Δυσαρέσκεια ελληνικής κοινωνίας.

Ε) Ευθύνες της μοναρχίας:

α. μείωση θέσεων εργασίας στο στρατό,

β. διαλυτικά φαινόμενα στις ένοπλες δυνάμεις,

γ. ρήξη του Διοικητή της Κρήτης πρίγκιπα Γεωργίου με τον Βενιζέλο .

***Ποιος ήταν ο φορέας του κινήματος και ποιος ο τόπος και ο χρόνος εκδήλωσής του;***

*Φορέας* του κινήματος ήταν ο Στρατιωτικός Σύνδεσμος, μια οργάνωση που ιδρύθηκε το Μάιο του 1909 από κατώτερους αξιωματικούς, που δυσφορούσαν για τα φαινόμενα ευνοιοκρατίας στο στρατό και για την κακή κατάσταση των ενόπλων δυνάμεων.

***Χρόνος και τόπος*** εκδήλωσης του κινήματος: 15 Αυγούστου 1909 στο στρατόπεδο στου Γουδή.

***Ποια ήταν τα αιτήματα του Στρατιωτικού Συνδέσμου;***

Α) Αναδιοργάνωση των ενόπλων δυνάμεων.

Β) Μεταρρυθμίσεις:

1. στη διοίκηση του κράτους,
2. στην οικονομία,
3. στη δικαιοσύνη,
4. στην εκπαίδευση.

***Πώς αποδεικνύεται η λαϊκή υποστήριξη προς το κίνημα και ποιο ήταν το βασικό  αίτημα;***

– Το κίνημα έδωσε αφορμή να εκδηλωθούν όλα τα λαϊκά αιτήματα (=όσα ζητούσε ο λαός) που συνοψίζονταν στο αίτημα της  «Ανόρθωσης» του κράτους.

– 14 Σεπτεμβρίου 1909: Φάνηκε η λαϊκή υποστήριξη προς το κίνημα με εντυπωσιακό συλλαλητήριο στην Αθήνα, οργανωμένο από το Στρατιωτικό Σύνδεσμο και επαγγελματικές οργανώσεις.

***Πότε και γιατί ο στρατιωτικός Σύνδεσμος προσκάλεσε τον Βενιζέλο;***

Μετά την αποτυχία της κυβέρνησης Μαυρομιχάλη να υλοποιήσει τις επιδιώξεις του Συνδέσμου, η ηγεσία του κάλεσε στην Αθήνα τον Ελευθέριο Βενιζέλο, πολιτικό που είχε διακριθεί στην Κρήτη, κυρίως στους αγώνες των Κρητικών για ένωση με την Ελλάδα.

**ΕΝΟΤΗΤΑ 28**

**Ο Ελευθέριος Βενιζέλος πρωθυπουργός: η βενιζελική πολιτική της περιόδου 1910-1912**

***Ποιες εξελίξεις  έφεραν το κόμμα του Βενιζέλου  στην εξουσία το 1910;***

Α) Μετά το κίνημα του 1909 ο Στρατιωτικός Σύνδεσμος πρότεινε την πρωθυπουργία στον Ελευθέριο Βενιζέλο.

Β) Ο Βενιζέλος αρνήθηκε. Διαφώνησε επίσης στην κατάργηση της μοναρχίας.

Γ) Ακολούθησε συμφωνία Συνδέσμου, βασιλιά, παλαιών κομμάτων και Βενιζέλου: να γίνουν εκλογές για ανάδειξη Αναθεωρητικής και όχι Συντακτικής Βουλής.

Δ) Μετά από δύο εκλογικές αναμετρήσεις τις εκλογές κέρδισε το Κόμμα των Φιλελευθέρων.

***Ποιες ήταν οι βασικές μεταρρυθμίσεις του Συντάγματος του 1911;***

1. Προστάτευε αποτελεσματικότερα τις ατομικές ελευθερίες,
2. Επέτρεπε στο κράτος να αφαιρεί από ιδιοκτήτες μεγάλες εκτάσεις γης με αποζημίωση, για να μοιραστούν στους ακτήμονες,
3. Απαγόρευε να εκλέγονται βουλευτές οι στρατιωτικοί και οι δημόσιοι υπάλληλοι.
4. Καθιέρωνε την υποχρεωτική, δωρεάν εκπαίδευση.
5. Θέσπιζε τη μονιμότητα των δημοσίων υπαλλήλων.

***Ποια προοδευτική ομάδα προώθησε πολλές μεταρρυθμίσεις στο σύνταγμα του 1911;***

Στην προώθηση των μεταρρυθμίσεων καταλυτικός ήταν ο ρόλος της  κοινοβουλευτικής ομάδας των Κοινωνιολόγων με επικεφαλής τον Αλ. Παπαναστασίου.

***Ποιες ήταν οι  ενέργειες του Βενιζέλου για την αναδιοργάνωση του στρατού;***

Απέκτησε επιρροή στο στράτευμα και επιδίωξε την αξιοποίηση όλων των αξιωματικών.

Επανέφερε στην ηγεσία του στρατού το διάδοχο Κωνσταντίνο.

***Πώς ερμηνεύονται οι ενέργειες του Βενιζέλου;***

Σύμφωνα με την εκτίμηση του Βενιζέλου, η Ελλάδα σύντομα θα έπαιρνε μέρος σε πόλεμο για να πετύχει τους εθνικούς της στόχους. Έτσι εξηγούνται:

Α) η συμβιβαστική του στάση απέναντι στη μοναρχία,

Β) τα μέτρα υπέρ των ασθενέστερων στρωμάτων,

Γ) η στρατιωτική ανασυγκρότηση της χώρας.

***Ποιο ήταν το αποτέλεσμα των εκλογών  του Μαρτίου του 1912;***

Θριάμβευσε το κόμμα των Φιλελευθέρων.

Μεγάλο μέρος της ελληνικής κοινωνίας θεωρούσε το Βενιζέλο ικανό να επιλύσει μεγάλα κοινωνικά και εθνικά ζητήματα.

**ΓΛΩΣΣΑΡΙΟ**

Αναθεωρητική Βουλή: Βουλή που εκλέγεται έχοντας τη δυνατότητα να αναθεωρήσει οποιοδήποτε άρθρο του συντάγματος, εκτός αυτών που ορίζουν τη μορφή του πολιτεύματος.

Συντακτική Βουλή: Βουλή που εκλέγεται προκειμένου να συντάξει σύνταγμα στο οποίο πρωτίστως καθορίζεται η μορφή του πολιτεύματος.